open-index/open-wikipedia-markdown huggingface dataset:
אין מצב! (תוכנית טלוויזיה)

**אין מצב!** היא תוכנית טלוויזיה ישראלית לנוער בכיכובו של אמן החושים והמנטליסט רון לופטין. התוכנית שודרה בערוץ זום ב-Yes, בין 21 במרץ 2021 ל-31 באוגוסט 2022 והיא ארכה שלוש עונות.

## אופי התוכנית
התוכנית מתאפיינת במפגשים של לופטין עם הקהל הרחב, בהם הוא מדגים אלמנטים שונים מתחום אומנות החושים והמנטליזם; קריאת מחשבות, טלפתיה, פיצוח סודות והשפעה על החושים. לופטין מפתיע את עוברי האורח שבתוכנית ומשתף בה גם את הקהל שבבית.

הטכניקות מתחום המנטליזם בהן משתמש לופטין בתוכנית מבוססות על קריאת שפת גוף ופסיכולוגיה.

שתי העונות הראשונות של התוכנית צולמו באזור המרכז בישראל ברובן, והעונה השלישית צולמה באמירות ראס אל-ח'ימה שבאיחוד האמירויות הערביות כפרויקט משותף של ערוץ זום, Yes, רשת מלונות הילטון העולמית וממשלת האמירות, שנפתחה לתיירות ישראלית זמן לא רב לפני כן בעקבות הסכם איחוד האמירויות הערביות–ישראל.

## שידור הסדרה
העונה הראשונה של התוכנית החלה את שידורה ב-21 במרץ 2021 בערוץ זום, היא שודרה למשך שישה שבועות והסתיימה ב-2 במאי באותה השנה. התוכנית חודשה לעונה שנייה מספר חודשים לאחר מכן, שעלתה ב-28 בנובמבר באותה השנה והסתיימה ב-2 בינואר 2022. העונה השלישית של התוכנית עלתה ב-3 ביולי 2022, כללה 12 פרקים ושודרה לכל אורך החופש הגדול, כשהפרק האחרון עלה ב-31 באוגוסט 2022.

### סקירת הסדרה

## ראו גם
* רון לופטין

## קישורים חיצוניים
* אין מצב!, דף התוכנית באתר Yes
* אין מצב!, בערוץ היוטיוב של ערוץ זום

## הערות שוליים

קטגוריה:ערוץ זום: תוכניות וסדרות
קטגוריה:Yes הטלוויזיה בלוויין: תוכניות וסדרות
קלרנס מקלין

**קלרנס "דיווין איי" מקלין** (באנגלית: **Clarence "Divine Eye" Maclin**; נולד ב-29 בנובמבר 1966) הוא שחקן, תסריטאי, מפיק, מדריך נוער ומומחה לאמנויות אמריקאי. התפרסם בזכות תפקידו בסרט "סינג סינג" (2023), בו גילם גרסה בדיונית של עצמו, וכן היה שותף לכתיבת התסריט והפקת הסרט. מקלין נחשב לדמות בולטת בקידום שיקום באמצעות אמנויות בקרב אסירים לשעבר.

## ביוגרפיה
מקלין נולד בטנסי וגדל במאונט ורנון, ניו יורק, שם התגורר עם אמו החד-הורית ושני אחיו הצעירים. בילדותו גילה עניין באמנות, במיוחד ברישום וציור, אך נסיבות חייו הובילו אותו לעבריינות נוער. הוא למד בתיכון מאונט ורנון ובהמשך השלים תואר ראשון בפסיכולוגיה התנהגותית באוניברסיטת מרסי.

בגיל 29 נידון ל-17 שנות מאסר בגין שוד מזוין, אותן ריצה בכלא סינג סינג, מתקן כליאה בעל אבטחה מרבית במדינת ניו יורק. במהלך מאסרו, השתתף בתוכנית "שיקום באמצעות אמנויות" , שם גילה את כישרונו למשחק והופיע בהפקות תיאטרון שונות, כולל תפקידים ראשיים.

## קריירה

### לאחר השחרור
מאז שחרורו מהכלא, מקלין פועל כמדריך נוער, מומחה לאמנויות ומומחה להתערבות נגד כנופיות במוסד Lincoln Hall Boys Haven בסומרס, ניו יורק. הוא מתמקד בהנחלת כישורי חיים באמצעות אמנויות לצעירים בסיכון.

### קולנוע
בשנת 2023, מקלין ערך את הופעת הבכורה הקולנועית שלו בסרט "סינג סינג", בו גילם דמות המבוססת על חייו האישיים. הסרט, בבימויו של גרג קוודר ובהפקת A24, מתאר את חוויותיהם של אסירים המשתתפים בתוכנית "שיקום באמצעות אמנויות". מקלין שימש גם כתסריטאי שותף ומפיק בפועל של הסרט. הופעתו זכתה לשבחים רבים, והוא היה מועמד לפרסים רבים, כולל פרס האוסקר לתסריט המעובד הטוב ביותר לשנת 2025.

## פרסים ומועמדויות

## קישורים חיצוניים

## הערות שוליים

קטגוריה:אמריקאים ילידי טנסי
קטגוריה:שחקנים אמריקאים
קטגוריה:תסריטאים אמריקאים
קטגוריה:מפיקי קולנוע אמריקאים
קטגוריה:עבריינות נוער
קטגוריה:בוגרי אוניברסיטת מרסי
קטגוריה:אמריקאים שנולדו ב-1966
אצטדיון מודיעין

**אצטדיון מודיעין** הוא אצטדיון המתוכנן להיבנות בעיר מודיעין-מכבים-רעות, בסמוך לתחנת הרכבת פאתי מודיעין. בשלב הראשון האצטדיון מיועד להכיל כ-6,000 מקומות וישרת את קבוצת הכדורגל עירוני מודיעין. לצד האצטדיון מתוכנן להיבנות היכל כדורסל ומתקני ספורט נוספים. אדריכל הפרויקט הוא נתן פלדמן ממשרד האדריכלים כרמלי-פלדמן.

## היסטוריה
בשנת 2016 הציגה עיריית מודיעין תוכנית שאפתנית להקמת מתקן שיוכרז כאצטדיון הלאומי. האצטדיון תוכנן להכיל בשלב הראשון 15,000 מקמות ישיבה, 30,000 מקומות בשלב השני ואופציה להרחבה עד 50,000 מקומות. משרד האדריכלים שתכנן את הפרויקט היה GAB גולדשמידט ארדיטי בן נעים שתכננו אצטדיונים מוכרים רבים ברחבי הארץ. 

במסגרת תוכנית מתאר 2035, ששמה שונה לאחר מכן לתוכנית מתאר 2040, נקבע מיקומו של האצטדיון העתידי צמוד לתחנת הרכבת פאתי מודיעין לדברי ראש העיר חיים ביבס "זאת כדי שהאוהדים יוכלו להגיע ברכבת הישר לשער האצטדיון, כמו שקורה בליברפול, במנצ'סטר ובעוד אצטדיונים רבים בעולם".

בשנת 2024 חזרה התוכנית לשולחן הדיונים אך הפעם בהיקפים מצומצמים יותר. על פי התוכנית העדכנית בשלב הראשון יכיל האצטדיון 6,000 מקומות בלבד, לצד היכל ספורט רב תכליתי שישמש לרוב למשחקי כדורסל ולאירוח הופעות ולצורך כך יציעיו יהיו ניתנים לקיפול ולפריסה בהתאם לצורך.

באוגוסט 2024 הוגשה תוכנית בניין עיר למתחם מרכז עינב, קביעת גבולות וייעודי הקרקע לאצטדיון והיכל הספורט נכללו בתוכנית זו על בסיס המיקום שנקבע בתוכנית מתאר 2024.

באפריל 2025 אישרה מועצת העיר מודיעין מכבים רעות את הקמת האצטדיון והיכל הספורט לצידו, בעלות משוערת של כ-150 מיליון ש"ח.

על פי תחזית העירייה האצטדיון יקום עד לשנת 2029.

## הערות שוליים

קטגוריה:ישראל: מיזמים עתידיים
מודיעין
קטגוריה:מודיעין-מכבים-רעות
קטגוריה:אצטדיוני כדורגל בישראל: אזור המרכז
פעם בחיים - הופעה בבארבי

"**פעם בחיים - הופעה בבארבי**" הוא אלבום ההופעה השלישי של הזמר עמיר לב, אשר יצא בשנת 2024, בשיתוף עם התזמורת האנדלוסית הישראלית. האלבום כולל, בין היתר, את השירים "כחול וירוק" ו"ערב ראש השנה" מאלבום האולפן השלישי של לב ואת "פריז" מאלבום האולפן הרביעי שלו.

## רשימת רצועות

## הערות שוליים

קטגוריה:אלבומי עמיר לב
קטגוריה:אלבומי חברת נענע דיסק
קטגוריה:אלבומי הופעה בעברית
יעקב וילנציק

הרב **יעקב וִילֶנְצִיק** (ז' באדר תרי"ב, 27 בפברואר 1852 – ~תרפ"ב) היה רב, דיין ופוסק בליטא, מחבר ספרי הגות ומוסר.

## תולדות חייו
נולד בשנת תרי"ב (1852) בעיירה סטויבץ (Stołpce), לאביו רבי דוד, ולאמו יהודית. בילדותו למד בבית המדרש המקומי, ובשנת תרכ"ז החל את לימודיו בישיבות. תחילה בישיבת מיר, אצל הרב חיים שלמה זלמן ברסלר, ובהמשך למד בבירז' אצל הרב אשר ניסן לוינזון.

נישואיו הראשונים התקיימו במינסק, אך הסתיימו בגירושין. לאחר מכן נשא את שפרה בתו של הרב חיים נתנזון מז'ידיק שבמחוז משנה מז'ייקי בזאמוט (אז חלק מהאימפריה הרוסית, כיום בליטא).

בשנת תרל"ד התמנה לרבה של אנטיגול, ובשנת תרל"ו עבר לכהן כרב בזופראן. בשנת תרמ"ח (1888) התקבל לרבנות בפיקעלין (Pikeliai), ושימש שם עד לשנותיו האחרונות.

## פטירתו
הרב יעקב וילנציק נפטר ככל הנראה בשנת תרפ"ב, בליטא.

## ספריו
*
*
*
*

## קישורים חיצוניים
* 
*
*

## הערות שוליים

קטגוריה:ילידי 1852
קטגוריה:נפטרים ב-1922
דניאל דדוויילר

**דניאל דדוויילר** (באנגלית: **Danielle Deadwyler**; נולדה ב־3 במאי 1982) היא שחקנית וקולנוענית אמריקאית. בשנת 2025 נכללה ברשימת 100 האנשים המשפיעים ביותר של מגזין טיים.

## ביוגרפיה
דדוויילר נולדה וגדלה באטלנטה, ג'ורג'יה. היא בת להורים שעבדו כמזכירה משפטית ומפקח רכבת, ויש לה שלושה אחים. היא למדה בתיכון גריידי וסיימה תואר ראשון בהיסטוריה ולימודים אפרו-אמריקאיים במכללת ספילמן. בהמשך, השלימה תואר שני בלימודים אמריקאיים באוניברסיטת קולומביה ותואר שני נוסף בכתיבה יוצרת באוניברסיטת אשלנד. דדוויילר היא אם לבן אחד.

## קריירה

### תיאטרון ותחילת הדרך
דדוויילר החלה את דרכה האמנותית בתיאטרון המקומי של אטלנטה, שם הופיעה בהפקות שונות, כולל תפקידים בולטים ב־"For Colored Girls Who Have Considered Suicide / When the Rainbow Is Enuf" וב־"The C.A. Lyons Project". היא זכתה לשבחים על הופעותיה והייתה מועמדת לפרסים מקומיים.

### קולנוע וטלוויזיה
את הופעת הבכורה הקולנועית שלה עשתה דדוויילר בשנת 2012 בסרט הדרמה "A Cross to Bear". בהמשך, השתתפה בסרטים ובסדרות טלוויזיה, כולל תפקידים בולטים בסדרות "The Haves and the Have Nots", "עמק-P", "תחנה אחת-עשרה" ו"מאפס".

בשנת 2021 שיחקה בתפקיד קופי בסרט המערבון "נקמה מרה", תפקיד שזיכה אותה במועמדות לפרס NAACP. בשנת 2022 גילמה את מאמי טיל בסרט הביוגרפי "סיפורו של אמט טיל", תפקיד שזיכה אותה בשבחים רבים ובפרסים, כולל פרס גות'הם להופעה הראשית הטובה ביותר.

בשנת 2024 הופיעה בסרטים "Parallel", "ראיתי את הטלוויזיה זוהרת", "שיעור פסנתר" ו־"". על תפקידה בסרט "שיעור פסנתר" הייתה מועמדת לפרס גילדת שחקני המסך לשחקנית משנה.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אפרו-אמריקאיות
קטגוריה:שחקניות תיאטרון אמריקאיות
קטגוריה:שחקני תיאטרון אמריקאים
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:אמריקאים שהופיעו ברשימת טיים 100
קטגוריה:אמריקאיות שנולדו ב-1982
קטגוריה:אמריקאים שנולדו ב-1982
יוסרא

[250px|ממוזער|שמאל|יוסרא בפסטיבל ב[אבו דאבי ב-2013]]
**יוסרא** (בערבית: **يسرا,** נולדה 10 במרץ 1955), היא שחקנית קולנוע וטלוויזיה מצרית, ושגרירת רצון טוב של תוכנית הפיתוח של האומות המאוחדות. היא שיחקה בכ-80 סרטים ו-20 סדרות דרמה וזכתה בכ–50 פרסים ערביים ובין-לאומיים, בהם פרסי כבוד בפסטיבלי הקולנוע של ונציה 1992 וקאן 1995.

## ביוגרפיה
נולדה בשם שבעה מוחמד חאפז נאסים, ומאז ילדותה ידועה בכינוי "יוסרא". דודה היה מוחמד נסים, קצין המודיעין הכללי של מצרים לשעבר וחבר בארגון הקצינים החופשיים המצריים.

היא נשואה למהנדס חאלד סלים, אחיו הבכור של השחקן הישאם סלים ובנו של שחקן קבוצת אל-אהלי סאלח סלים.
### קריירה
הקריירה הקולנועית שלה החלה בתחילת שנות ה-70, עם הופעתה הראשונה על המסך הגדול בשנת 1973. בתחילת דרכה כיכבה בכמה סרטים שלא היו ברמה אמנותית גבוהה, היא הדיקה את עבודתה אז באומרה כי: "כשהתחלתי, היה בי רצון גדול לשחק, ועצם יציאת הסרטים האלה סיפקה אותי, ולאט לאט הבנתי את ההבדל בין פשרה לבחירה". מסעה עם הקולנוע המצרי נמשך מסרט לסרט עד שהצליחה לצבור פופולריות רבה בסוף שנות ה-80 ותחילת שנות ה-90, כולל קבוצת סרטים שבהם שיחקה עם עאדל אמאם. בתקופה זו הייתה לאחת השחקניות המרוויחות ביותר במצרים. יוסרא ציינה פעמים רבות את השפעתם של הבמאי יוסף שאהין והשחקן עאדל אימאם על הקריירה האמנותית שלה, מאז שעבדה עם הבמאי יוסף שאהין בפעם הראשונה בסרט "סיפור מצרי", בעוד עם עאדל אימאם שיחקה יחד בפעם הראשונה בסרט "נוער רוקד על אש" בשנת 1978, ולאחר מכן שיחקה עמו בכ-15 סרטים.

מלבד משחק בסרטים, סדרות טלוויזיה ובמחזות; יוסרא הקליטה מספר שירים, המפורסם שבהם הוא השיר "שלוש פעימות" עם הזמר מוחמד אבו אל-עניין, המכונה "אבו", שזכה להצלחה רבה והגיע ל-90 מיליון צפיות תוך חודשיים בלבד לאחר יציאתו לאור.

### שגרירת רצון טוב
בשנת 2006 נבחרה כשגרירת רצון טוב על ידי סוכנות הפיתוח של האו"ם (UNDP) בטקס שנערך בפארק אל-אזהר בקהיר. מנהלת הלשכה האזורית של האומות המאוחדות למדינות ערב אישרה כי בחירתה נבעה מפרסומה הנרחב שלה בעולם הערבי, מעניינה הרב בקבוצות מודרות ובנשים, ומקריירה אמנותית ארוכה שנמשכה יותר מ-25 שנה, במהלכה מילאה תפקידים מגוונים בנושאים פוליטיים, חברתיים והומניטריים בקולנוע ובטלוויזיה, כמו גם מהשתתפותה בפעילויות צדקה רבות של ארגוני חברה אזרחית.

## קישורים חיצוניים

*יוסרא, באתר ElCinema
*

## הערות שוליים

קטגוריה:שחקניות קולנוע וטלוויזיה מצריות
קטגוריה:זמרות מצריות
קטגוריה:פמיניסטיות מצריות
קטגוריה:ילידות 1955
קטגוריה:מצרים שנולדו ב-1955
יוסף ריבקין

**יוסף ריבקין** (בשוודית: **Joseph Riwkin** ה-10 באפריל 1909 - 2 באוקטובר 1965) היה עיתונאי, סופר ומו"ל יהודי-שוודי. 

## ראשית חייו
ריבקין נולד ב-1909 בסוראז' (אז האימפריה הרוסית). אביו, אלכסנדר שלום שלמה ריבקין, מהגר יהודי-רוסי שלמד פילוסופיה ואמו פרידה (פרלמן) ריבקין. הוריו התחתנו ברוסיה, עברו להיידלברג בגרמניה שם נולדו שני ילדיהם הראשונים, חזרו לתקופה קצרה לרוסיה לטפל באמו של האב שחלתה, שם נולדו שלושת הילדים הצעירים ולאחר מכן, ב-1915, במהלך מלחמת העולם הראשונה התמקמו בשוודיה שם התבסס האב כתעשיין.

ריבקין היה הילד הרביעי מבין חמישה אחים ואחיות. אחיו היו: יוג'יני סודרברג (1903 - 1973), סופרת ועיתונאית, עמינדב-זאב (עמי) ריבקין (1904 - 1980), חנה ריבקין-בריק (1908 - 1970), צלמת מפורסמת שידועה בעיקר בזכות סדרי "ילדי העולם" שצילמה, אשתו של דניאל בריק, שהיה חברו ושותף לתרגומיו ומתיתיהו (מותיה) ריבקין (1911 - 1970).

בית משפחת ריבקין שגשג כמרכז תרבותי, ומשך אליו דמויות ספרותיות מפורסמות מסקנדינביה ומחוצה לה.

בסטוקהולם, ריבקין למד בבית הספר - Witlockska Samskolan .

## קריירה
ריבקין היה חבר באגודה הרדיקלית קלרטה. בשנת 1931 נוסד כתב העת והוצאת הספרים Spektrum, שם כיהן כעורך, תחילה יחד עם   ו, ולקראת הסוף עם . המגזין הקדיש מקום ניכר לאמנות ולספרות מודרניסטית, בין היתר, פורסמו אוסף השירים הראשון של אקלוף, התרגום של בויה ומסטרטון לפואמה של ת"ס אליוט "ארץ הישימון" ופרשנויותיו של אקלוף לשירים מאת ארתור רמבו. ריבקין גם ערך את האנתולוגיה "סוריאליזם צרפתי" (1933), בתרגום של אקלף, והיה בעצמו פעיל כמתרגם ספרות רוסית. 

## שנים מאוחרות
היה נשוי לאסתר ריבקין (לבית פטרסון) (1904 - 1972) סופרת, אותה פגש בקבוצת ספקטרום. בשנת 1939, כנראה מחשש לפלישת הנאצים, עברו בני הזוג לארצות הברית שם עבד ריבקין כפסיכיאטר במנהטן בשנות ה-40 וה-50, יחד עם אשתו, וגם הוציא ספרים ותרגם מאמרים מרוסית. בתחילת שנות ה-60 עברו לפריז וניהלו את מסעדת פרנק פינו, מסעדת יוקרה שכללה גם מופעים מוזיקליים.

ריבקין נפטר בפריז ב-1965, נקבר בבית הקברות Cimetière parisien de Bagneux . 

## קישורים חיצוניים

* יוסף ריבקין - תמונה של חנה ריבקין בריק, מוזיאון מודרנה 
* יוסף ריבקין - תמונה של חנה ריבקין בריק, מוזיאון מודרנה 
* יוסף ואשתו אסתר - תמונה של חנה ריבקין בריק, מוזיאון מודרנה 

## הערות שוליים

קטגוריה:עיתונאים יהודים שוודים
קטגוריה:סופרים יהודים
קטגוריה:מו"לים יהודים
קטגוריה:שוודים שנולדו ב-1909
קטגוריה:נפטרים ב-1965
Don't Click Play

***Don't Click Play*** הוא אלבום האולפן השלישי של הזמרת האמריקאית אווה מקס. הוא יצא לאור ב-22 באוגוסט 2025, על ידי חברת התקליטים אטלנטיק רקורדס.

## רקע והכרזה
ב-9 באפריל 2025, מקס שיתפה קישור לאתר אינטרנט בשם "Don't Click Play on Ava Max", שם יכלו מבקרים ללחוץ על כפתור "חתמו על העצומה" ולהאזין לקטע מסינגל שיצא בקרוב. ב-1 במאי, הכריזה מקס על צאת האלבום *Don't Click Play*, על ידי ציטוט ההכרזה של אד שירן על אלבום האולפן השמיני שלו, *[[Play (אלבום של אד שירן)|Play]]* בטוויטר.

## סינגלים
"Lost Your Faith" יצא כסינגל המוביל של האלבום ב-7 בפברואר 2025. השיר, שתואר כ"שיר פרידה מניע" עם "קצב ישר בסגנון רוק של שנות ה-80" שעובר ל"אינסטרומנטלי אלקטרוני יותר של דאנס-פופ" בפזמון, בוחן את ההתפרקות הרגשית של מערכת יחסים דועכת. הקליפ של השיר יצא ב-18 במרץ 2025.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אווה מקס
קטגוריה:אלבומים באנגלית
קטגוריה:אלבומי חברת אטלנטיק רקורדס
שלומוביץ'

קטגוריה:שמות משפחה
קטגוריה:שמות משפחה המבוססים על השם שלמה
Chase the Sun

"**Chase the Sun**" הוא שיר של להקת המוזיקה האלקטרונית האיטלקית Planet Funk, עם שירה של הזמרת הפינית אאולי קוקו. לחן השיר נלקח מהיצירה "Alla luce del giorno" (בעברית: "באור היום") מאת אניו מוריקונה, מתוך פסקול הסרט "Metti, una sera a cena" ("חשוב על ערב בארוחה") משנת 1969. הוא יצא לאור ברחבי אירופה בשנת 2000. בשנת 2001 יצא כסינגל המוביל מתוך אלבום הבכורה של Planet Funk, *[[Non Zero Sumness]]* (2002).

"Chase the Sun" הגיע למקום החמישי במצעד הבריטי, וכן נכנס לחמישייה הראשונה ביוון, רומניה וספרד.

## רשימת רצועות
**איטליה (CD)**

# "Chase the Sun" (מיקס מועדונים) – 7:42
# "Chase the Sun" (אינסטרומנטלי) – 8:00
# "Chase the Sun" (גרסה לרדיו) – 3:47

**אוסטרליה ובריטניה (CD), בריטניה (קלטת)**

# "Chase the Sun" (גרסה לרדיו) – 3:36
# "Chase the Sun" (מיקס מועדונים) – 7:42
# "Chase the Sun" (אינסטרומנטלי) – 8:00

**בריטניה (תקליט 12")**

: A1. "Chase the Sun" (מיקס מועדונים) – 7:42
: B1. "Chase the Sun" (אינסטרומנטלי) – 8:00
: B2. "Chase the Sun" (instrument-appella) – 3:47

**צרפת**

# "Chase the Sun" (גרסה לרדיו) – 3:42
# "Chase the Sun" (מיקס מועדונים) – 7:42

## קרדיטים
הקרדיטים נלקחו מעטיפת הסינגל שיצא לאור בבריטניה.

## וידאו קליפ
הקליפ בוים על ידי סטיוארט ריידאאוט וזכה בפרס קליפ הדאנס הטוב ביותר בטקס פרסי MTV אירופה לשנת 2001.

הקליפ מתחיל במסדרון חשוך עם סורגים. בהמשך נראים אנשים שונים מבצעים פעולות שונות, ביניהן: נגינה ברדיו, עמידת ידיים, החזקת בובת ארנבת, שכיבה במיטה, עמידה ליד חלון, משחק עם חוטים, משחק שחמט וריקוד. ניתן לחשוב כי הצילום מתבצע בתוך בית משוגעים כלשהו.

## הצלחה במצעדים
השיר זכה להצלחה רבה במצעדים באירופה, והגיע למקום החמישי במצעד הסינגלים הבריטי. בנוסף, הוא הגיע לחמישייה הראשונה במצעדים ביוון, רומניה וספרד.

### מצעדים שבועיים

## שימוש במדיה
השיר זכה לפופולריות בקרב אוהדי ספורט הטלת חיצים בבריטניה והוא מושמע בהפסקות הפרסומות במהלך טורנירים של Sky Sports. קבוצת ההוקי קרח קולורדו אוולאנש משתמשת בשיר כשיר שערים. כמו כן, השיר שימש את ערוץ הטלוויזיה CBBC בבריטניה בשנת 2001.

## קישורים חיצוניים

קטגוריה:שירי 2001
קטגוריה:סינגלי בכורה מ-2001
קטגוריה:שירים באנגלית
קטגוריה:סינגלים בהוצאת וירג'ין רקורדס
זפרמורוד אבדורחמטוב

**זפרמורוד אבדורחמטוב** (באוזבקית: **Zafarmurod Abdurahmatov**; נולד ב-28 באפריל 2003 בקמאשי שבאוזבקיסטן) הוא כדורגלן אוזבקי המשחק בעמדת המגן הימני בקבוצת נסאף מליגת העל האוזבקית ובנבחרת אוזבקיסטן.

## קריירת מועדונים
נמאטוב גדל במחלקת הנוער של נסאף. בשנת 2022 החל לשחק בקבוצה הבוגרת של המועדון במסגרת ליגת העל האוזבקית.

## קריירה בינלאומית
אבדורחמטוב נכלל בסגל נבחרת אוזבקיסטן עד גיל 20 לטורניר גביע אסיה עד גיל 20 בשנת 2023, וזכה עמה בטורניר.

הוא נכלל בסגל נבחרת אוזבקיסטן לטורניר גביע אסיה 2023, על-אף שלא ערך הופעות במדי הנבחרת עד למועד הטורניר. ב-18 בינואר 2024 ערך את הופעת הבכורה שלו בנבחרת, בניצחון 3-0 על נבחרת הודו במסגרת שלב הבתים של הטורניר. בסך הכל ערך ארבע הופעות במסגרת הטורניר.

אבדורחמטוב נכלל גם בסגל נבחרת אוזבקיסטן עד גיל 23 לטורניר גביע אסיה עד גיל 23, וערך שלוש הופעות במדי הנבחרת במהלך הטורניר.

נכלל בסגל הנבחרת האולימפית של אוזבקיסטן לטורניר הכדורגל באולימפיאדת פריז (2024), וערך שתי הופעות במסגרת הטורניר.

## תארים
;נסאף
* אליפות אוזבקיסטן (1): 2024
* הגביע האוזבקי (2): 2022, 2023
* הסופר קאפ האוזבקי (2): 2023, 2024

;נבחרת אוזבקיסטן עד גיל 20
* גביע אסיה עד גיל 20 (1): 2023

## קישורים חיצוניים

## הערות שוליים

קטגוריה:כדורגלנים אוזבקים
קטגוריה:מגני כדורגל אוזבקים
קטגוריה:כדורגלני נבחרת אוזבקיסטן
קטגוריה:כדורגלני גביע אסיה 2023
קטגוריה:כדורגלנים אוזבקים באולימפיאדת פריז (2024)
קטגוריה:אוזבקים שנולדו ב-2003
צ'ילבות

**צ'ילבות** היא קומדיה ישראלית מקורית שנכתבה על ידי עומר קרן ובוימה בידי גלעד קמחי. ההצגה הועלתה לראשונה בתיאטרון הקאמרי בשנת 2024, ומעמידה במרכזה עימות דרמטי-קומי בין שתי שחקניות מדורות שונים – האחת, אגדה ותיקה של הבמה הישראלית, והשנייה שחקנית צעירה המגיעה מהעולם הדיגיטלי. המחזה בוחן את המפגש בין המסורתי לעכשווי, בין תיאטרון קלאסי לתרבות פופולרית, דרך סיפור אישי טעון ומשעשע.

## תקציר העלילה
חווה זלצר, שחקנית מבוגרת ועטורת הישגים, ניצבת בפני הזדמנות לגלם את תפקידו הראשי של "המלך ליר". מולה עומדת אלי קופרמן, שחקנית צעירה ומוכרת בזכות הופעותיה במסך וברשתות החברתיות. לאחר עימות פומבי ומשפיל ביניהן, קופרמן נאלצת ללוות את זלצר כחלק מתהליך חזרות אינטנסיבי על ההפקה.

מה שמתחיל כיריבות עזה, המתודלקת בפערי גיל, ערכים ואורח חיים, הופך אט-אט למערכת יחסים מורכבת, טעונה ולעיתים גם משעשעת. הדיאלוג בין השתיים חושף את המתח בין מסורת לחדשנות, ואת המחיר האישי שנשים נדרשות לשלם בקריירות תובעניות. סביבן מתקיימים קווי עלילה נוספים ודמויות משנה, המעניקים עומק וקריצה לעולם התיאטרון עצמו – כמוסד תרבותי וכזירת התמודדות בין עבר להווה.

## שחקנים
את שתי הדמויות הראשיות מגלמות מרים זוהר (לסירוגין עם גילה אלמגור), שחקנית ותיקה וכלת פרס ישראל, ומיה לנדסמן. זוהר מגלמת את חווה זלצר, דיוות תיאטרון קשוחה בת 90+, בעוד לנדסמן מגלמת את אלי קופרמן, שחקנית צעירה ורבת ביטחון שמגיעה מהעולם הדיגיטלי והטלוויזיוני.

## ביקורת

ההצגה צ'ילבות התקבלה ברובה בחיוב על ידי מבקרי התיאטרון. הכותבת איה חיות ציינה כי ההצגה מצליחה להעלות חיוך בקרב קהל חובבי במה, וכינתה אותה מחווה לתרבות התיאטרון המקומית. בין היתר, הודגשה הופעתה של מרים זוהר, שעלתה לבמה בגיל 93 בתפקיד ראשי מלא נוכחות, ואף שרה ורקדה במהלך ההצגה, באופן שנדיר לראות בקרב שחקנים בגיל מתקדם. המבקרת הדגישה גם את שיתוף הפעולה הבימתי בינה לבין מיה לנדסמן, כציר מרכזי בהצלחת המופע.

קטע השירה ביידיש, שבוצע על ידי שתי הדמויות הראשיות, צוין כאחד מרגעי השיא הבימתיים, והודגש כאלמנט נוסטלגי המחזק את הקשר הבין־דורי שהמחזה מבקש לעסוק בו.

עם זאת, נשמעו גם הסתייגויות מסוימות. חלק מהפאנצ'ים תוארו כמוכתבים מדי, ודמויות המשנה לא תמיד זכו לעיבוד מעמיק. ביקורת הועלתה גם בנוגע לעיצוב הבמה, ובמיוחד השימוש הבולט בצבע הצהוב, אשר לדעת חלק מהצופים נשא עמו מטען סימבולי בלתי מכוון שלא טופל במפורש במסגרת ההצגה.

על אף האמור, ההפקה תוארה כיצירה קלילה אך מרגשת, הרותמת הומור ורגש לדיון על מקומו של התיאטרון בעידן משתנה, תוך הישענות על כריזמה בימתית ואהבת במה של שחקניותיה.

## קישורים חיצוניים
* 

## הערות שוליים

קטגוריה:מחזות ישראליים
ליאן רונה

**ליאן רונה** (נולדה ב-10 בפברואר 2008) היא מתעמלת אמנותית ישראלית.

## קריירה
רונה מתאמנת במועדון עירוני חולון.

### 2022
באליפות אירופה בהתעמלות אמנותית לנערות שנערכה בתל אביב-יפו שבישראל ביוני זכתה במדליית זהב קבוצתית יחד עם אלונה טל פרנקו, דניאלה מוניץ ומישל מוניץ בתוצאה של 120.600 נקודות. בנוסף, סיימה במקום שביעי בתרגיל האלות בתוצאה של 25.800 נקודות.

### 2023
בחודש יולי זכתה במדליית זהב באליפות ישראל בהתעמלות אמנותית לנערות.

באליפות העולם בהתעמלות אמנותית לנערות שנערכה בקלוז'-נאפוקה שברומניה בהמשך החודש זכתה במדליית כסף קבוצתית יחד עם אלונה טל פרנקו, רגינה פולישצ'וק, יעל אלוני גולדבלט ונבחרת הנערות הקבוצתית בתוצאה של 180.350 נקודות. בנוסף, סיימה במקום רביעי בתרגיל האלות בתוצאה של 28.850 נקודות.

### 2024
בשנת 2024 החלה רונה להשתתף בתחרויות לבוגרות. בטורניר בין-לאומי שנערך בסופיה שבבולגריה בחודש אפריל היא סיימה במקום חמישי בקרב רב, וזכתה במדליית ארד בתרגיל האלות. באליפות ישראל בהתעמלות אמנותית זכתה במדליית ארד בתוצאה של 132.800 נקודות, אחרי דריה אטמנוב (143.200 נקודות) ודניאלה מוניץ (135.850 נקודות). בחודש יוני התחרתה בגרנד פרי ברנו בצ'כיה וסיימה במקום חמישי בקרב רב, וכן זכתה במדליית ארד בתרגיל האלות.

בחודש יולי השתתפה לראשונה בתחרות במסגרת הסבב העולמי, במסגרת גביע האתגר בקלוז'-נאפוקה. היא סיימה במקום 11 בקרב רב בתוצאה של 128.700 נקודות, וכן במקום שמיני בגמר תרגיל האלות בתוצאה של 31.100 נקודות. בנוסף, סיימה במקום תשיעי בתרגיל הסרט בתוצאה של 31.200 נקודות, במקום עשירי בתרגיל החישוק בתוצאה של 33.500 נקודות, ובמקום 15 בתרגיל הכדור בתוצאה של 31.000 נקודות.

### 2025
בתחרות גביע העולם במסגרת הסבב העולמי שנערכה בסופיה שבבולגריה באפריל סיימה במקום 21 בקרב רב בתוצאה של 102.400 נקודות. היא העפילה לגמר תרגיל החישוק, בו סיימה במקום חמישי בתוצאה של 27.800 נקודות. בנוסף, סיימה במקום 15 בתרגיל הכדור בתוצאה של 25.900 נקודות, במקום 29 בתרגיל הסרט בתוצאה של 24.700 נקודות, ובמקום 51 בתרגיל האלות בתוצאה של 23.500 נקודות.

בתחרות מסבב הגביע האירופי שנערכה בבאקו שבאזרבייג'ן במאי זכתה במדליית כסף בתרגיל החישוק בתוצאה של 28.400 נקודות. בנוסף, סיימה במקום עשירי בתרגיל הכדור בתוצאה של 25.900 נקודות, במקום 21 בתרגיל הסרט בתוצאה של 23.450 נקודות, ובמקום 24 בתרגיל האלות בתוצאה של 22.750 נקודות.

באליפות אירופה שבטאלין זכתה יחד עם הנבחרת, מיטל סומקין ודניאלה מוניץ במדליית ארד מדינתית.

באליפות ישראל שנערכה בירושלים, זכתה בתואר סגנית שנייה לאלופת הארץ, במדליית כסף בתרגיל הכדור ובמדליות ארד בתרגילים חישוק, אלות וסרט.

## קישורים חיצוניים

## הערות שוליים

קטגוריה:מתעמלות אומנותיות ישראליות
קטגוריה:ישראליות שנולדו ב-2008
קטגוריה:ישראלים שנולדו ב-2008
יצחק זילכה

**יצחק זילכה** (נולד ב-1944) הוא כלכלן ישראלי, פרופסור אמריטוס בבית הספר לכלכלה, אוניברסיטת תל אביב. לשעבר דיקן בית הספר לכלכלה באוניברסיטת תל אביב ובמכללה למינהל.

## קורות חיים
זילכה נולד בעיראק ב-1944. עלה לארץ בשנות ה-50 של המאה ה-20. בתיכון למד בבית הספר טשרניחובסקי בנתניה במגמה פיזיקלית, שם סיים ב-1962.

את לימודיו האקדמיים למד באוניברסיטה העברית בירושלים, את התואר הראשון במתמטיקה סיים ב-1968, ואת התואר השני ב-1970. באוניברסיטה העברית גם למד לתואר השלישי בכלכלה, בהנחיית בצלאל פלג.

עם סיום לימודיו נסע לארצות הברית ולימד כלכלה באוניברסיטת אילינוי (1975–1977) ואוניברסיטת קורנל (1977–1978). הוא חזר לישראל ב-1978 והצטרף כמרצה בכיר לחוג לכלכלה באוניברסיטת תל אביב, שם קודם לפרופסור חבר ב-1983 ולפרופסור מן המניין ב-1990. בשנת 2010 פרש לגמלאות מאוניברסיטת תל אביב כפרופסור אמריטוס.

במהלך השנים כיהן בתפקידים שונים באוניברסיטת תל אביב, ובכלל זה ראש בית הספר לכלכלה ב-1993–1995, וראש המרכז למחקר כלכלי ופיתוח ע'ש ספיר בשנים 2008-2004. במהלך השנים הנחה 7 דוקטורנטים, ביניהם טל מופקאדי ואסף שריד.

תחומי ההתמחות שלו הם כלכלה ציבורית, צמיחה כלכלית, הון אנושי, כלכלת אי ודאות, אי-שוויון בחלוקת הכנסות, כלכלת ביטוח וניהול סיכונים, ביטוח לאומי וכלכלת אינפורמציה. הוא זכה במספר רב של מענקי מחקר (14). לצד המחקרים הרבים שפרסם (כ-110) בכתבי עת ובספרים, הוא שימש כעורך משנה בכתב העת האקדמי בתחום הכלכלה הציבורית Journal of Public Economic Theory.

במהלך השנים היה פרופסור אורח במספר אוניברסיטאות, ביניהן לימד באוניברסיטת מישיגן, באוניברסיטת ג'ון הופקינס במרילנד ואוניברסיטת אינדיאנה.

ב-2010 הצטרף כחוקר ומרצה לבית הספר לכלכלה במכללה למינהל. הוא כיהן כדיקן בית הספר ב-2012–2015.

## חיים אישיים
זילכה היה נשוי לאליס שהייתה מתנדבת בקיבוץ הזורע. לזוג נולדו שלושה ילדים (רות, מיכל ורן) ונכדים (נדב ושירה בר, איתן ואורי ואלונה זילכה). יצחק מתגורר כעת בנתניה.

מיכל זילכה נפטרה באוגוסט 1998 בתאונת דרכים.
אליס נפטרה ב-2023 ה-22 באוקטובר.

## פרסומים נבחרים

## קישורים חיצוניים
* פרופ׳ יצחק זילכה, המכללה למינהל
* פרופ׳ יצחק זילכה, אתר מחקר המכללות 
* קורות חיים יצחק זילכה 

## הערות שוליים

קטגוריה:כלכלנים ישראלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת תל אביב: כלכלה
קטגוריה:תל אביב-יפו: אישים
קטגוריה:ישראלים ילידי עיראק
קטגוריה:עולים לאחר קום המדינה
קטגוריה:בוגרי תיכון טשרניחובסקי
קטגוריה:ישראלים שנולדו ב-1944
מריאל מולינו

**מריאל מולינו** (באנגלית: **Mariel Molino**; נולדה ב-18 בדצמבר 1992) היא שחקנית אמריקאית.

## ראשית חייה
מולינו היא ממוצא מקסיקני, קתולי ויהודי. למשפחה של אימה של שורשים מקסיקנים וספרדים. הוריו של אביה היו יהודים אוסטרים שנמלטו מהשואה למקסיקו. הוריה עברו ממקסיקו סיטי לסן דייגו שבקליפורניה, ארצות הברית. מולינו נולדה בסן דייגו, כצעירה מבין ארבעה ילדים, כאשר יש לה שני אחים ואחות. מולינו גדלה בקורונדו, קליפורניה. הופעתה הראשונה בהצגה על הבמה הייתה בגיל 6, בהפקה של "הקוסם מארץ עוץ" בבית ספרה היסודי, בה לוהקה לתפקיד עורב מספר 6. במהלך התיכון, מולינו הופיעה במחזות זמר כמו "גריז" ו"היירספריי". אביה נפטר כשהייתה בת 15. בין חוויותיה המוקדמות בטלוויזיה הייתה קבלת הזמנה למסיבת יום הולדת ששודרה בתוכנית My Super Sweet 16 של MTV, בה אכן קיבלה קצת זמן מול המסך בגיל 19. היא למדה באוניברסיטת לויולה מרימאונט.

מולינו, שנולדה בשם מריאל שנטל אוברוואגר, שינתה את שמה כדי לכבד את שורשיה המקסיקנים. השם "מולינו" הגיע משמה של המאפייה המשפחתית של משפחתה "אל מולינו".

## קריירה
מולינו נבחנה לתפקידים רבים, ובסופו של דבר, בשנת 2015, היא קיבלה את תפקידה הראשון בטלוויזיה, ניצבת בתוכנית "Glee". היא קיבלה את הקרדיטים הראשונים שלה ביצירות בשפה הספרדית, כולל הופעות ב-"Muy padres", "El juego de las llaves" ו-"La negociadora". היא הופיעה גם בסדרות "נרקוס: מקסיקו" ו"לואיס מיגל: הסדרה". בנובמבר 2020, היא כיכבה בסרט המקורי הראשון של אמזון פריים וידאו למקסיקו, "Locas por el cambio". היא הופיעה בתפקיד ראשי בסדרת הטלוויזיה של ABC משנת 2022 "הארץ המבוטחת", ובסדרה משנת 2023 "העין הפקוחה". ב-15 במרץ 2024, הוכרז כי מולינו לוהקה לתפקיד הסוכנת ללה דומינגז בסדרת הטלוויזיה "", סדרת ספין אוף של "NCIS".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:דוגמניות אמריקאיות
קטגוריה:אמריקאיות ממוצא מקסיקני
קטגוריה:אמריקאים ממוצא יהודי-אוסטרי
קטגוריה:אמריקאיות שנולדו ב-1992
גיל טל

**גיל טל** (28 ביוני 1951 – 19 באוקטובר 1973) היה חייל צה"ל שעוטר בעיטור העוז לאחר נפילתו במלחמת יום הכיפורים.

## ביוגרפיה
טל נולד בחיפה לחרמונה ולעזריאל. הוא למד בבית הספר הריאלי בעיר, בקיבוץ בית השיטה ולאחר מכן המשיך את לימודיו בתיכון עירוני א' בחיפה. הוא התגייס לצה"ל ביולי 1969 לאחר שהשתלם בקורס טיס, אך העדיף לשרת בחיל השריון, שם השתלם בקורס קצינים ובקורס קציני שריון.

ב-1972 נישא לתמר ולשניים נולד בן, חודש וחצי לפני נפילתו של טל.

כמשרת בחיל השריון לחם במלחמת יום הכיפורים. ב-19 באוקטובר 1973, יומה ה-14 של המלחמה, במהלך קרב אום בוטנה, נפגע הטנק שבו שהה בשדה הקרב ונהרג. לאחר נפילתו קיבל את עיטור העוז על מעשה גבורה שגילה במהלך המלחמה:

הוא נקבר בבית הקברות הצבאי בחיפה.

## קישורים חיצוניים
* 

קטגוריה:חללי צה"ל במלחמת יום הכיפורים
קטגוריה:מעוטרי עיטור העוז במלחמת יום הכיפורים
קטגוריה:אישים הקבורים בבית הקברות הצבאי בחיפה
קטגוריה:חיילי חיל השריון במלחמת יום הכיפורים
קטגוריה:בוגרי תיכון עירוני א' (חיפה)
קטגוריה:חיפה: אישים
קטגוריה:ישראלים שנולדו ב-1951
קטגוריה:ישראלים שנפטרו ב-1973
ז'ול ויידנבוש

**ז'ול אלברט ויידנבוש** (באנגלית: **Jules Albert Wijdenbosch**; 2 במאי 1941 – 30 באפריל 2025) היה פוליטיקאי סורינאמי שכיהן כנשיא סורינאם בין השנים 1996 ל-2000 וכראש ממשלה בין השנים 1987 ל-1988.

## ביוגרפיה
ויידנבוש נולד בפרמריבו. הוא היה מנהיג איגוד מקצועי ונוער ועבד בנמל כפקיד מכס. למד מדעי המדינה ומנהל ציבורי באוניברסיטת אמסטרדם. בשנת 1975 פרסם חוברת בשם *Schets Surinaamse Republiek Eigen Stijl* (סקיצה של הרפובליקה הסורינאמית בסגנונה), שבה קרא להקמת ממשלה עם מועצות רבות וסמכות נרחבת לנשיא.

הוא היה חבר במפלגה הדמוקרטית הלאומית, שהחזיקה בכוח מוחלט בסורינאם במהלך שנות ה-80. מ-13 בפברואר 1987 כיהן כראש ממשלת סורינאם ובמקביל החזיק בתפקידי שר הפנים, המשפטים והחוץ. כיהן כראש ממשלה עד 26 בינואר 1988 לפני שהפך לסגן נשיא סורינאם מינואר 1991 עד ספטמבר 1991.

משנת 1996 עד 2000 היה נשיא סורינאם. הקבינט שלו התאפיין במספר רב של שינויי הרכב. במהלך כהונתו נבנה גם הגשר מעל נהר סורינאם שנקרא מאוחר יותר על שמו.

ויידנבוש נפטר בפרמריבו ב-30 באפריל 2025 בגיל 83.

## קישורים חיצוניים

## הערות שוליים

קטגוריה:נשיאי סורינאם
קטגוריה:בוגרי אוניברסיטת אמסטרדם
קטגוריה:ילידי 1941
קטגוריה:סורינאמים שנפטרו ב-2025
מוחמד ג'וואד חוסיין-נז'אד

**מוחמד ג'וואד חוסיין-נז'אד** (בפרסית: ** محمدجواد حسین نژاد**; נולד ב-26 ביוני 2003 בג'ויבאר שבאיראן) הוא כדורגלן איראני המשחק בעמדת הקשר ההתקפי בקבוצת דינמו מחצ'קלה מליגת העל הרוסית ובנבחרת איראן.

## קריירת מועדונים
חוסיין-נז'אד גדל במחלקת הנוער של ספהאן, ובשנת 2023 החל לשחק בקבוצה הבוגרת של המועדון במסגרת ליגת העל האיראנית. בסך הכל ערך 22 הופעות ליגה במדי המועדון.

ב-9 באוגוסט 2024 חתם בדינמו מחצ'קלה, העולה החדשה לליגת העל הרוסית.

## קריירה בינלאומית
ב-17 באוקטובר 2023 ערך חוסיין-נז'אד את הופעת הבכורה שלו בנבחרת איראן, בניצחון 4-0 על נבחרת קטר במשחק ידידות.

## קישורים חיצוניים

## הערות שוליים

קטגוריה:כדורגלנים איראנים
קטגוריה:קשרי כדורגל איראנים
קטגוריה:כדורגלני ספהאן
קטגוריה:כדורגלני נבחרת איראן
קטגוריה:איראנים שנולדו ב-2003
ג'וואד עוואד

**ג'וואד מוחמד קוטיש עוואד** (בערבית: **جواد عواد**; נולד ב-7 באוקטובר 1962) הוא רופא ודיפלומט פלסטיני, המכהן כשגריר הרשות הפלסטינית באוזבקיסטן ובקירגיזסטן מאז 2023. בשנים 2013–2019 כיהן כשר הבריאות של הרשות ונשיא איגוד הרופאים.

## ביוגרפיה
ג'וואד נולד בעיירה סעיר שבמחוז חברון באוקטובר 1962 ובה גם רכש את השכלתו. בהמשך למד רפואה ב בקייב, אוקראינה ולאחר מכן עבד כמומחה ברפואת עור. הוא נבחר לנשיא האיגוד הרפואי הפלסטיני – מרכז אל-קודס ב-2009 ונבחר מחדש לתפקיד זה ב-2011 וב-2013.

הוא מונה לשר הבריאות בממשלת חמדאללה הראשונה, ממשלת חמדאללה השנייה וממשלת חמדאללה השלישית, וכיהן בתפקיד זה מ-6 ביוני 2013 ועד 13 באפריל 2019. ב-4 בדצמבר 2016 ניצח בבחירות למועצה המהפכנית של פת"ח שנערכו במהלך הקונגרס השביעי של הארגון והפך לחבר בו. ב-2017 נבחר לכהן כסגן המנהל האזורי של ארגון הבריאות העולמי. באותה שנה הוביל מאמץ פלסטיני להחלטה בינלאומית שתגנה את ישראל.

ב-15 במרץ 2022 הושבע על ידי נשיא הרשות הפלסטינית מחמוד עבאס כשגריר באוזבקיסטן. ב-28 באפריל 2022 הגיש את כתב האמנה שלו לממלא מקום שר החוץ של אוזבקיסטן, נורוב ולדימיר אימאמוקיץ'. מאוחר יותר, ב-12 באפריל 2023, מסר את כתב האמנה שלו לנשיא הרפובליקה של אוזבקיסטן, שווקט מירזיוייב.

ב-31 בינואר 2023 מסר ג'וואד עוואד את כתב האמנה שלו כשגריר בקירגיזסטן. ב-7 ביולי 2023 הוא העביר אותו לנשיא סאדיר ג'פארוב.

ביולי 2014, כשהגיע לביקור ברצועת עזה, התקבל במחאה על ידי מפגינים זועמים שהשליכו לעברו ביצים ונעליים. ב-2016, במהלך כהונתו כשר בריאות, נשמעו טענות נגדו ודרישות לפטרו מהתפקיד, וכמו גם טענות על מעורבותו באירוע של תקיפה אלימה. ב-2020 התחוללה סערה ציבורית ברשות הפלסטינית לאחר פרסום סדרה של מקרי נפוטיזם, ובהם אחותו של עוואד.

## הערות שוליים

קטגוריה:דיפלומטים פלסטינים
קטגוריה:רופאים פלסטינים
קטגוריה:שרי ממשלת הרשות הפלסטינית
קטגוריה:פוליטיקאים פלסטינים
קטגוריה:בוגרי אוניברסיטאות ומכללות באוקראינה
קטגוריה:שגרירים באוזבקיסטן
קטגוריה:שגרירים בקירגיזסטן
קטגוריה:פלסטינים שנולדו ב-1962
מוחמד קורבאני

**מוחמד קורבאני** (בפרסית: **محمد قربانی**; נולד ב-7 באוקטובר 2001 באראכ שבאיראן) הוא כדורגלן איראני המשחק בעמדת הקשר האחורי בקבוצת אל-וחדה מליגת העל של איחוד האמירויות הערביות ובנבחרת איראן.

## קריירת מועדונים
קורבאני גדל במחלקת הנוער של הוואדאר, והחל את הקריירה המקצוענית שלו בקבוצות נסאג'י מאזנדראן וספהאן מליגת העל האיראנית.

ב-21 בפברואר 2024 חתם באורנבורג מליגת העל הרוסית. הוא ערך 29 הופעות ליגה במדי המועדון, בהן הבקיע שני שערים.

ב-5 בפברואר 2025 חתם באל-וחדה מליגת העל של איחוד האמירויות הערביות.

## קריירה בינלאומית
ב-26 במרץ 2024 ערך קורבאני את הופעת הבכורה שלו בנבחרת איראן, בניצחון 1-0 על נבחרת טורקמינסטן במסגרת מוקדמות מונדיאל 2026.

## קישורים חיצוניים

## הערות שוליים

קטגוריה:כדורגלנים איראנים
קטגוריה:קשרי כדורגל איראנים
קטגוריה:כדורגלני ספהאן
קטגוריה:כדורגלני אורנבורג
קטגוריה:כדורגלני אל-וחדה
קטגוריה:כדורגלני נבחרת איראן
קטגוריה:איראנים שנולדו ב-2001
סאלח חרדאני

**סאלח חרדאני** (בפרסית: **صالح حردانی**; נולד ב-26 בדצמבר 1998 בבהמאי שבאיראן) הוא כדורגלן איראני המשחק בעמדת המגן הימני בקבוצת אסתקלאל טהראן מליגת העל האיראנית ובנבחרת איראן.

## קריירת מועדונים
חרדאני גדל במחלקת הנוער של פולאד, ובשנת 2019 החל לשחק בקבוצה הבוגרת של המועדון במסגרת ליגת העל האיראנית. הוא ערך 56 הופעות ליגה במדי המועדון, בהן הבקיע שער אחד.

ב-5 בפברואר 2022 חתם באסתקלאל טהראן מליגת העל הפרסית. ב-17 ביולי 2024 חתם בספהאן, גם היא מליגת העל הפרסית. ב-26 בינואר 2025, לאחר 12 הופעות ליגה במדי המועדון, חתם שוב באסתקלאל טהראן.

## קריירה בינלאומית
ב-2 בספטמבר 2021 ערך חרדאני את הופעת הבכורה שלו בנבחרת איראן, בניצחון 1-0 על נבחרת סוריה במסגרת מוקדמות מונדיאל 2022.

## חיים אישיים
אחיו הגדול הוא הכדורגלן סאבר חרדאני .

## תארים
;אסתקלאל טהראן
* אליפות איראן (1): 2021/2022
* הסופר קאפ האיראני (1): 2022/2023

;ספהאן
* הסופר קאפ האיראני (1): 2024/2025

## קישורים חיצוניים

## הערות שוליים

קטגוריה:כדורגלנים איראנים
קטגוריה:מגני כדורגל איראנים
קטגוריה:כדורגלני אסתקלאל טהראן
קטגוריה:כדורגלני ספהאן
קטגוריה:כדורגלני נבחרת איראן
קטגוריה:איראנים שנולדו ב-1998
החברים של ארצ'י

**החברים של ארצ'י** (באנגלית: **The New Archies**, בתרגום חופשי: **הארצ'ים החדשים**) היא קומדיית מצבים מונפשת אמריקאית בהפקת DIC Animation City, המבוסס על דמויות מארצ'י קומיקס. הסדרה, שהופקה במקור עבור לוח השידורים של NBC בשבת בבוקר ושודרה בין ה-12 בספטמבר ל-5 בדצמבר 1987, תיארה את דמויותיהם של ארצ'י אנדרוז, בטי קופר, ורוניקה לודג', ג'אגהד ג'ונס, רג'י מנטל ותלמידים אחרים מבית הספר התיכון ריברדייל כתלמידי טרום-התבגרות בחטיבת הביניים.

חברת "ארצ'י" הפיקה סדרת קומיקס בעלת שם ונושא זהים, שרצה לצד סדרת ההנפשה.

בסדרה, ורוניקה משתמשת בניב של נערת עמק ארכיטיפית. בסדרת ההנפשה שהופקה על ידי Filmation ובתוכנית הרדיו, היה לה מבטא דרומי. דילטון דוילי לא הופיע בסדרה והוא הוחלף על ידי ילד אפרו-אמריקאי בשם יוג'ין. חברתו של יוג'ין, אמאני, הוצגה גם היא בסדרה, וכך גם רד, כלבו של ארצ'י.

בישראל, הסדרה שודרה בדיבוב לעברית בערוץ הילדים בשנת 1990.

## דמויות ומדבבים
* ג'יי מייקל רונצ'טי בתפקיד ארצ'י אנדרוז
* ליסה קוריסטין בתפקיד בטי קופר
* אליסון קורט בתפקיד ורוניקה לודג'
* מייקל פנטיני בתפקיד ג'אגהד ג'ונס
* סאני בסן ת'ראשר בתפקיד רג'י מנטל
* מרווין גולדהאר בתפקיד מר וות'רבי
* קולין ווטרמן בתפקיד יוג'ין
* גרג סוונסון בתפקיד מאמן
* קארן ברת'רייט בתפקיד אמאני
* ויקטור ארדוס בתפקיד ביג מוס
* ג'אזמין לוזאן בתור ביג אתל
* לינדה סורנסון בתפקיד מיס גרונדי

### מדבבים בעברית
* רן גואטה - ארצ'י
* טל מוסרי - ג'וקי (ג'אגהד) / דובי (ביג מוס)
* יחזקאל לזרוב - נתן (יוג'ין)
* יואב צפיר - דני (רג'י)
* מיכל גוטליב - ורוניקה
* נעמה שפירא - קרן (בטי) / אמליה (אמאני) / גברת גרודי

## קישורים חיצוניים

* 

## הערות שוליים

קטגוריה:סבן אנטרטיינמנט: תוכניות וסדרות
קטגוריה:ערוץ הילדים: תוכניות רכש
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנת 1987
קטגוריה:קומדיות מצבים מונפשות
קטגוריה:קומדיות מצבים אמריקאיות
קטגוריה:NBC: סדרות טלוויזיה
אליפות העולם בג'ודו 2025

**[[אליפות העולם בג'ודו]] 2025** נערכה בתאריכים 13–20 ביוני 2025 באולם הספורט על שם לאסלו פאפ  שבבודפשט, הונגריה. האליפות מהווה חלק מסבב הג'ודו העולמי של IJF.

## טבלת מדליות
## רשימת הזוכים
### גברים

### נשים

### נבחרות מעורבות

## ישראלים באליפות העולם

## קישורים חיצוניים
*התחרות, באתר איגוד הג'ודו העולמי
*התחרות, באתר איגוד הג'ודו האירופי

2025
קטגוריה:2025 בספורט
קטגוריה:בודפשט: תחרויות ספורט
קטגוריה:2025 בהונגריה
דיוקן דרנלי של אליזבת הראשונה

**דיוקן דרנלי של אליזבת הראשונה** הוא ציור פורטרט של אליזבת הראשונה, מלכת אנגליה, שצויר ככל הנראה בשנת 1575 לערך. זהות האמן אינה ידועה והציור נקרא על שם בעליו לשעבר, הלורד דרנלי. כיום שמור הציור בגלריית הדיוקנאות הלאומית בלונדון.

## רקע כללי וזיהוי הדיוקן
דיוקן דרנלי הוא אחד מהדיוקנאות המובהקים והמשפיעים ביותר שנעשו למלכה אליזבת הראשונה. מקור שמו הוא באחד מבעליו לשעבר, והציור מתוארך לסביבות שנת 1575. יש הסכמה רחבה בין החוקרים שהדיוקן צויר מתוך תצפית ישירה במלכה – דבר נדיר יחסית בתקופה ההיא – ודגם פניה כפי שצויר שימש בסיס לחיקויים וחזרות לאורך שלטונה. שגרירים בני התקופה ציינו את הדמיון בין פניה של אליזבת לאביה, המלך הנרי השמיני.

## תיאור חזותי וסמליות
המלכה מתוארת בציור מרוחקת, סמכותית וקרה. היא לובשת דאבלט  בעל סגנון גברי, צווארון תחרה רחב, ומחרוזת פנינים כפולה המסמלת טוהר. בידה הימנית מניפת נוצת יען, וסביבה תכשיט חגורה ובו אבן רובי מוקפת בדמויותיהם של ארבעה אלים רומיים: מינרווה (חוכמה), יופיטר (ריבונות), ונוס (אהבה) ומרס (מלחמה). יש המשערים שהתכשיטים או המניפה ניתנו לה כמתנות מאת החצרן שהזמין את הציור.

## מסכת הנעורים
אחד המאפיינים הבולטים בציור הוא שימוש ב"מסכת הנעורים" – סגנון אידיאלי של ייצוג פני המלכה, אשר נשמר גם בדיוקנאות המאוחרים יותר. דפוס זה קיבע את דמותה של אליזבת כאישה צעירה נצחית, חלק מדימוי "המלכה הבתולה".

## מקומו של הדיוקן באבולוציה של דיוקנאות המלכה
למרות שנוצר מתוך תצפית ישירה, דיוקן דרנלי משקף את שלב המעבר בין דיוקנאות ריאליסטיים לבין הפיכתה של המלכה לדמות איקונית. בשנים הראשונות לשלטונה אליזבת לא אהבה לדגמן לציורים, ורבים מהציורים המוקדמים מציגים אותה בפשטות או בחוסר דיוק. רק בהמשך, בעקבות ביקורת של שליטים זרים ומטרות פוליטיות כמו נישואין, נוצרו דיוקנאות מדויקים יותר. הציור שייך לשלב הזה – ריאליסטי, אך כבר ניכרת בו אידיאליזציה מתונה.

## מצב השתמרות וניתוח טכני
בדיקות טכניות שבוצעו לציור מראות כי צבעיו דהו עם השנים. גוון עורה של המלכה, שבעבר היה ורדרד ובריא יותר, נראה כיום חיוור מאוד – תוצאה של התכלות הפיגמנטים האדומים. הדגם המוזהב שעל שמלתה, שנראה כיום בגוון כתום-חום, היה במקור בצבעי ארגמן וזהב עזים.

## סמליות לאומית וייחוד הדיוקן
בשנות שלטונה המאוחרות של אליזבת, ובעיקר לאחר פרוץ המלחמה עם ספרד בשנת 1585, עלה הביקוש בדיוקנאות של המלכה מצד הציבור האנגלי. רוב הדיוקנאות מאותה תקופה הפכו להיות סמלים שלטוניים – דמותה הוצגה בגלימות טקסיות, והיא כמעט ואיבדה את פרטיה האישיים. על רקע זה, דיוקן דרנלי בולט כציור שבו עדיין נשמרת תחושת אינדיבידואליות – המלכה מוצגת כאישה חיה ונושמת, ולא רק כאיקון.

## קישורים חיצוניים

## הערות שוליים

קטגוריה:דיוקנאות נשים
קטגוריה:ציורים מהמאה ה-16
קטגוריה:דיוקנאות של משפחת המלוכה הבריטית
קטגוריה:הגלריה הלאומית לפורטרטים בלונדון: ציורים
בויאנה רדובנוביץ'

**בויאנה רדובנוביץ**' (בסרבית: **Бојана Радовановић**; נולדה ב-12 באפריל 2005) היא זמרת סרבית.

## ביוגרפיה
רדובנוביץ' החלה את דרכה המוזיקלית בגיל צעיר, כשהשתתפה בפסטיבלים ותחרויות מוזיקה לילדים ברמה המקומית והארצית. היא הגיעה לגמר הגדול בעונה השלישית של תוכנית הכישרונות הסרבית *Pinkove zvezdice*, שם זכתה לחשיפה ציבורית רחבה.

בספטמבר 2018 נבחרה רדובנוביץ' לייצג את סרביה באירוויזיון הילדים 2018 שהתקיים במינסק שבבלארוס, עם השיר "Svet" (בעברית: "עולם"), שנכתב על ידי מריה מריץ' מרקוביץ'. היא הופיעה עשירית בסדר ההופעות בתחרות שהתקיימה ב-25 בנובמבר 2018. השיר קיבל 30 נקודות (28 מהצבעת הקהל ו-2 מהשופטים) ודורג במקום ה-19 מתוך 20 משתתפים – התוצאה הנמוכה ביותר של סרביה עד לאותה שנה.

ב-21 בדצמבר 2023 נחשף כי רדובנוביץ' עתידה להשתתף בקדם הסרבי לאירוויזיון 2024 עם השיר "No No No", דואט עם דוד רדוסאבלייביץ'. הם התחרו במקצה הראשון, שהתקיים ב-27 בפברואר 2024, ובסופו דורגו במקום השלישי והעפילו לגמר. הוא התקיים ב-2 במרץ, ועם תום ההצבעה הגיע הצמד למקום השביעי.

## קישורים חיצוניים

## הערות שוליים

קטגוריה:משתתפי אירוויזיון הילדים
קטגוריה:זמרות סרביות
קטגוריה:ילידות 2005
מוחמד אבו רמדאן

**מוחמד עוני מוחמד אבו רמדאן** (בערבית: **محمد أبو رمضان**, בתעתיק מדויק: **מחמד אבו רמצ'אן**; ) היה איש עסקים פלסטיני שכיהן כשר לתכנון ופיתוח מנהלי בממשלת פיאד השלישית, בממשלת חמדאללה הראשונה ובממשלת חמדאללה השנייה.

## ביוגרפיה
אבו רמדאן נולד בעיר עזה בשנת 1953 בתקופת הממשל המצרי ברצועה למשפחה מכובדת ומוכרת ברצועה. אביו, עאוני אבו רמדאן, היה פרופסור ואיש עסקים בעזה, חבר המועצה המחוקקת הפלסטינית ברצועת עזה מ-1962 וחבר מועצת עיריית עזה. אחיו מאג'ד אבו רמדאן שימש כשר הבריאות בממשלת מוסטפא ואחותו חנא אבו רמדאן משמשת כקונסולית הכללית של הרשות הפלסטינית באיסטנבול. בינואר 2023 נבחר אחיו עאיד אבו רמדאן לכהן כנשיא לשכת המסחר, התעשייה והחקלאות של עזה.

אבו רמדאן קיבל את התואר הראשון שלו במנהל עסקים מאוניברסיטת סירקיוז בניו יורק, ארצות הברית.

הוא היה חבר במועצת המנהלים של הרשות המוניטרית הפלסטינית, סגן יושב ראש מועצת המנהלים של מרכז הסחר הפלסטיני, ומאז 2014 הוא חבר במועצת המנהלים של Ooredoo, יושב ראש המועצה הרגולטורית של משק המים הפלסטיני ובקבוצת Amar.

ב-15 באפריל 2024 מונה מחדש לכהן כחבר במועצת המנהלים של קרן ההשקעות הפלסטינית.

מת ב-5 באוקטובר 2025.

## קישורים חיצוניים

## הערות שוליים

קטגוריה:שרי ממשלת הרשות הפלסטינית
קטגוריה:פוליטיקאים פלסטינים
קטגוריה:אנשי עסקים פלסטינים
קטגוריה:דירקטורים
קטגוריה:בוגרי אוניברסיטת סירקיוז
קטגוריה:פלסטינים שנולדו ב-1953
קטגוריה:פלסטינים שנפטרו ב-2025
לא ברור לך מה זה אינטימיות

"**לא ברור לך מה זה אינטימיות**" הוא אלבום הבכורה של הזמר-יוצר הישראלי לידור סעדיה. את האלבום הוציאה ב-7 באפריל 2025 לאור חברת התקליטים D-Music.

ב-3 בינואר 2023 הוציא סעדיה את הסינגל "ללכת לישון", שלימים נכלל כרצועה התשיעית באלבום בגרסת הדואט עם הזמר חן אהרוני. בשיר "קח את תל אביב" משתתפת הזמרת האיטלקייה-ישראלית אנה סטפני. ב-10 באפריל 2025 ערך סעדיה מופע השקה לאלבום ב"גיטר לופט" שבתל אביב-יפו. סעדיה כתב לרגל יציאת האלבום: .

## רשימת רצועות

## הערות שוליים

קטגוריה:אלבומי בכורה מ-2025
קטגוריה:אלבומים בעברית
עלי אבו זהרי

**עלי זידאן מחמוד אבו זהרי** (בערבית: **علي أبو زهري**; נולד ב-10 במאי 1948) הוא פוליטיקאי פלסטיני שכיהן כשר התחבורה וכשר החינוך וההשכלה הגבוהה בממשלות הרשות הפלסטינית וכנשיא אוניברסיטת אל-אקצא בעזה. כיום הוא נשיא האוניברסיטה הערבית-אמריקאית ביהודה ושומרון וחבר הוועד הפועל של הארגון לשחרור פלסטין.

## ביוגרפיה
עלי זידאן מחמוד אבו זוהרי נולד ב-10 במאי 1948 בעזה. הוא השלים לימודי תואר ראשון בכימיה בשנת 1970 ב במצרים, ובהמשך קיבל תואר שני באותה אוניברסיטה באלקטרוכימיה ודוקטורט בכימיה אנליטית. לאורך השנים עבד בשורה של אוניברסיטאות, ובהן אוניברסיטת א-נג'אח, אוניברסיטת איחוד האמירויות הערביות ובאוניברסיטת אסיוט עצמה.

בין השנים 2003–2012 כיהן כנשיא אוניברסיטת אל-אקצא בעזה. במאי 2012 מונה לכהן כשר התחבורה והתקשורת בממשלת הרשות הפלסטינית, וביוני 2013 מונה לכהן כשר החינוך וההשכלה הגבוהה בממשלת חמדאללה הראשונה ולאחר מכן בממשלת חמדאללה השנייה, עד לתאריך 2 ביוני 2014.

ב-2 בספטמבר 2015 מונה לכהן כנשיא האוניברסיטה הערבית-אמריקאית בא-זבאבדה ובפרבר  סמוך לרמאללה.

בין תפקידיו הנוספים הוא מכהן כראש מחלקת החינוך בארגון לשחרור פלסטין מאז 10 ביוני 2013, יו"ר הוועדה הלאומית הפלסטינית לחינוך, תרבות ומדע, מאז 1 באפריל 2019, וחבר הוועד הפועל של הארגון לשחרור פלסטין מאז 30 באפריל 2018.

## הערות שוליים

קטגוריה:בוגרי אוניברסיטת אסיוט
קטגוריה:סגל אוניברסיטת א-נג'אח
קטגוריה:שרי ממשלת הרשות הפלסטינית
קטגוריה:פוליטיקאים פלסטינים
קטגוריה:כימאים פלסטינים
קטגוריה:הרשות הפלסטינית: חינוך
קטגוריה:שרי התחבורה והתקשורת של הרשות הפלסטינית
קטגוריה:פלסטינים שנולדו ב-1948
לאבינג

**לאבינג** (באנגלית: **Loving**) הוא סרט דרמה ביוגרפי אמריקאי-בריטי משנת 2016, שנכתב ובוים על ידי ג'ף ניקולס. הסרט מבוסס על סיפורם האמיתי של ריצ'רד ומילדרד לאבינג, זוג בין-גזעי מווירג'יניה, שנישואיהם הובילו לפסק הדין ההיסטורי של בית המשפט העליון של ארצות הברית בשנת 1967, שקבע כי איסור על נישואין בין-גזעיים אינו חוקתי. בתפקידים הראשיים מככבים ג'ואל אדגרטון ורות נגה, ולצדם מרטון צ'וקאש, ניק קרול ומייקל שאנון. הסרט מתאר את מאבקם של בני הזוג לאבינג לזכות לחיות יחד כבעל ואישה במדינתם, תוך התמודדות עם חוקים מפלים וסכנות אישיות. הסרט הוקרן לראשונה בפסטיבל קאן 2016 והיה מועמד לפרס דקל הזהב. הוא הופץ בארצות הברית בנובמבר 2016 על ידי Focus Features. הסרט הופק בתקציב של כ-9 מיליון דולר והכניס כ-12.9 מיליון דולר ברחבי העולם.

## תקציר עלילה
הסרט מגולל את סיפורם של ריצ'רד ומילדרד לאבינג, זוג נשוי הוא לבן והיא שחורה המתגוררים בווירג'יניה של שנות ה-50, תקופה שבה נישואין בין-גזעיים היו אסורים במדינה. לאחר שנישאו בוושינגטון הבירה, הם נעצרים עם שובם לווירג'יניה ומואשמים בהפרת החוק. במקום לרצות עונש מאסר, הם נאלצים לעזוב את המדינה ולהתמודד עם קשיים רבים, כולל ריחוק ממשפחתם וחבריהם. לאחר מספר שנים, בעזרת האיגוד האמריקאי לחירויות אזרחיות (ACLU), הם פונים לבית המשפט העליון של ארצות הברית, בתקווה לשנות את החוק המפלה.

## צוות השחקנים הראשי
* **[[ג'ואל אדגרטון]]** – ריצ'רד לאבינג: גבר לבן, בעלה של מילדרד, הנחוש להגן על משפחתו.
* **[[רות נגה]]** – מילדרד לאבינג: אישה שחורה, אשתו של ריצ'רד, המובילה את המאבק המשפטי.
* **[[מרטון צ'וקאש]]** – השריף ברוקס: אוכף החוק המקומי המתנגד לנישואיהם.
* **[[ניק קרול]]** – ברני כהן: עורך דין צעיר מה-ACLU המייצג את בני הזוג.
* **[[מייקל שאנון]]** – גריי וילט: צלם מגזין LIFE המתעד את סיפורם.

## ביקורות
הסרט "לאבינג" זכה לביקורות חיוביות. באתר Rotten Tomatoes, הסרט קיבל ציון של 89% בהתבסס על 289 ביקורות, עם דירוג ממוצע של 7.63 מתוך 10. הקונצנזוס באתר מציין: "הסרט 'לאבינג' מציג סיפור חשוב עם הופעות משחק מרשימות, תוך גישה מאופקת ומכובדת". באתר Metacritic, הסרט קיבל ציון ממוצע של 79 מתוך 100, בהתבסס על 46 ביקורות, המעיד על "ביקורות חיוביות בדרך כלל".

רוית הכט מהעיתון "הארץ" כתב: "הסרט ניחן בבימוי אלגנטי וליריות עדינה, שמצייתים מצד אחד לתו התקן האיכותי (איטיות מידתית, משחקי תאורה, מעברים אינטליגנטיים וכו') אך שומרים מאידך על דופק פופולרי באמצעות גלישות עדינות לקיטש לגיטימי."

## קישורים חיצוניים

* 

## הערות שוליים

קטגוריה:סרטי 2016
קטגוריה:סרטי דרמה היסטורית אמריקאיים
קטגוריה:סרטי דרמה רומנטית אמריקאיים
זיצ'יאויפלו

**זיצ'יאויפלו** (בהונגרית: **Zichyújfalu)** הוא כפר במחוז פייר, הונגריה, כ-10 ק"מ מאגם ולנצה. היישוב היה בעבר חלק מגארדוני.

היישוב מוזכר לראשונה בשנת 1239, כאשר וילה נובה הייתה שייכת לאחוזות ורטס של שבט צ'אק. בשנת 1447 הוא מוזכר כשם אצולה וויפלאו (Wyfalw).

משפחת זיצ'י הופיעה כבעלת הבית בוויפלאו במהלך התקופה העות'מאנית. בשנת 1784, בעל האחוזה, יאנוש זיצ'י, בנו של פרנץ זיצ'י, בנה טירה בוויפלאו והקים פארק צבאים.

זיצ'יאויפלו קיבלה מעמד עצמאי ב-15 בדצמבר 1997.

ממוזער| פארק הטירה
ממוזער| תחנת הרכבת

## דמוגרפיה
מרכז|ממוזער|500x500 פיקסלים| אוכלוסיית זיצ'יאויפלו (בין השנים 1998 ו-2012)
[ממוזער|250x250 פיקסלים| מפת זיצ'יאויפלו מסקר המיפוי הצבאי הראשון של [מלוכת הבסבורג|האימפריה האוסטרית]]
[ממוזער|250x250 פיקסלים| מפת זיצ'יאויפלו מהסקר הצבאי השני של [מלוכת הבסבורג|האימפריה האוסטרית]]
[ממוזער|250x250 פיקסלים| מפת זיצ'יאויפלו מהסקר הצבאי השלישי של [האימפריה האוסטרו-הונגרית|אוסטרו-הונגריה]]

## גלריה

קובץ:Zichyújfalu_–_Fekete_István_Általános_Iskola.JPG|טקסט=István Fekete Primary School| בית הספר היסודי איסטוון פקטה
קובץ:Volt_Zichy-kúria_(3974._számú_műemlék).jpg|טקסט=Zichy Mansion| אחוזת זיצ'י
קובץ:Zichy-kastély,_Zichyújfalu_01.JPG|טקסט=Zichy Mansion facade| חזית אחוזת זיצ'י
קובץ:Sunset,_Zichyújfalu_1.jpg|טקסט=Sunset near Zichyújfalu| שקיעה ליד זיצ'יאויפלו
קובץ:Zichyújfalu02.jpg
קובץ:Zichyújfalu,_Iskola_utca_és_az_Ady_Endre_utca_kereszteződése.jpg
קובץ:Zichyújfalu_mazsorett_01.JPG|טקסט=Majorette dancers in Zichyújfalu| רקדני מיג'ורט
קובץ:Kos-szobor,_Zichyújfalu.JPG|טקסט=Sheep statue| פסל כבשים
קובץ:Magyar_Posta,_Zichyújfalu.jpg|טקסט=Magyar Posta| פוסטה מגיארית
קובץ:Vakegér_kocsma,_Zichyújfalu.jpg|טקסט=Vakegér pub| פאב וקגר
קובץ:Szent_Imre_Kápolna,_Zichyújfalu.jpg|טקסט=Saint Emeric chapel| קפלת סנט אמריק
קובץ:Iskola_utca,_Zichyújfalu_2012-02-04.JPG|טקסט=Iskola street| רחוב איסקולה
קובץ:Ady_Endre_street,_Zichyújfalu_01.JPG|טקסט=Ady Endre street| רחוב אנדרה אדי
קובץ:Zichyújfalu_–_Vasútvonal.jpg|טקסט=Railway line| קו רכבת
קובץ:Forest_in_Zichyújfalu.JPG|טקסט=Forest in Zichyújfalu| יער


## קישורים חיצוניים

קטגוריה:הונגריה: כפרים
ברסקביצה

**אנדז'לה איגניאטוביץ**' (בסרבית: **Анђела Игњатовић**; נולדה ב-19 במאי 2001), המוכרת בשם הבמה **ברסקביצה** (בסרבית: **Бресквица**; בתרגום חופשי: "**אפרסקית קטנה**"), היא זמרת סרבית. היא התפרסמה לראשונה בשנת 2019 עם יציאת הסינגל "Utopia", וזכתה לפופולריות נוספת הודות לשיתופי פעולה מוזיקליים עם בן-זוגה דאז, וויאז'. לאחר פרידתם פתחה בשנת 2021, עם יציאת הסינגל "Srećan put", בקריירת סולו מצליחה.

## ביוגרפיה
איגניאטוביץ' נולדה ב-19 במאי 2001 בבלגרד שבסרביה. היא מנגנת בפסנתר ובגיטרה.   בנוסף לאזרחות סרבית, היא מחזיקה גם באזרחות קרואטית.

ב-29 באוגוסט 2019 הוציאה את סינגל הבכורה שלה, "Utopia", דרך חברת התקליטים ג'נקצייה זד. בשנים 2019–2021 הפכה למוקד התעניינות גדול מצד כלי התקשורת במדינות הבלקן הודות לשיתופי הפעולה עם בן-זוגה דאז וויאז', עמו הקליטה מספר להיטים. השניים זכו בפרס "כוכבי יוטיוב" בטקס פרסי המוזיקה הסרבית (MAC) בשנת 2020.

לאחר פרידתם הוציאה ברסקביצה ביולי 2021 הוציאה את הסינגל הראשון שלה, "Srećan put", כסוליסטית בשנים הבאות המשיכה להוציא סינגלים מצליחים, בהם הלהיט "Sava i Dunav" שיצא בשנת 2022 בשיתוף פעולה עם חני. השיר, בעל גוון פופ-פולקלורי, הפך לאחד משיריה המזוהים ביותר, עם למעלה מ-80 מיליון צפיות ביוטיוב.

במרץ 2023 הגיעה ברסקביצה לראש מצעד השירים הקרואטי עם הדואט "Drift" בהשתתפות הזמרת תאודורה ג'ווהרוויץ'. ביוני אותה שנה הופיעה כמופע ראשי בפסטיבל "שבוע המוזיקה של בלגרד", ובמהלך חלק מהמופע חרגה מהתדמית האורבנית הרגילה שלה ושרה שירים מסורתיים סרביים כשהיא לבושה בתלבושת מסורתית.

היא השתתפה ברסקביצה בתחרות הקדם הסרבית לאירוויזיון 2024, *Pesma za Evroviziju '24*, עם השיר "Gnezdo orlovo" ("קן הנשרים"). היא סיימה במקום השני, לאחר שזכתה במקום הראשון בהצבעת הקהל עם למעלה מ-45,000 קולות, אך הגיעה למקום השביעי בלבד בהצבעת השופטים. הביצוע והשיר, שנשאו אופי אתני ופטריוטי, זכו לתמיכה רחבה מצד חוגים לאומניים ומסורתיים בסרביה, אשר הביעו התנגדות עזה לבחירתה של טיה דורה כמנצחת, על אף שגם שירה "Ramonda" כלל מוטיבים לאומיים.

במאי 2024 הוכרז כי ברסקביצה צפויה לקיים את הופעת הסולו הראשונה שלה באולם טאשמיידן בבלגרד ב-6 בספטמבר. עם זאת, ביולי 2024 הכחישה ברסקביצה כי המופע אכן מתוכנן, וטענה כי מדובר ב"דיסאינפורמציה" — זאת על אף קיומם של שלטי חוצות וכרטיסים שכבר נמכרו. לאחר מכן נמסר מטעם המארגנים כי ההופעה בוטלה באופן רשמי וכי הרוכשים יקבלו החזר כספי.

ב-29 בנובמבר 2024 הוציאה ברסקביצה את אלבום הבכורה שלה, *Turbo i folk*.

## דיסקוגרפיה
### אלבומי אולפן
* 2024: *Turbo i folk*

### הופעות חיות
* 2023: *Belgrade Music Week 2023 (Live)*

## קישורים חיצוניים

## הערות שוליים

קטגוריה:זמרות סרביות
קטגוריה:אמנים הידועים בשם במה
קטגוריה:ילידות 2001